

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

SAISTOŠIE NOTEIKUMI

Ogrē

|  |  |
| --- | --- |
| 2024. gada .\_\_\_\_\_\_\_ | Nr…../2024 |
|  | (protokols Nr….; ….) |

**Par Ogres novada pašvaldības attīstībai stratēģiski**

**svarīgiem īpašumiem un pakalpojumiem**

Izdoti saskaņā ar

Valsts pārvaldes iekārtas likuma

88. panta ceturto un sesto daļu

1. Saistošie noteikumi (turpmāk – noteikumi) nosaka kapitālsabiedrību, kurās Ogres novada pašvaldībai (turpmāk – Pašvaldība) pieder 100% kapitāla daļas (turpmāk – kapitālsabiedrība), sniegtos pakalpojumus tirgus nepilnības vai daļējas tirgus nepilnības apstākļos, pārvaldītos stratēģiski svarīgos īpašumus un sniegos stratēģiski svarīgos pakalpojumus, kas ir nozīmīgi Ogres novada administratīvās teritorijas attīstībai un drošībai.
2. Par stratēģiski svarīgu Pašvaldības īpašumu ir atzīstams tai piederošs sabiedriski nozīmīgs nekustamais īpašums, kurš uzskatāms par Pašvaldības ierobežotu resursu vai kam ir stratēģiska nozīme Pašvaldības administratīvās teritorijas ekonomiskajai attīstībai un drošībai.
3. Stratēģiski svarīgs Pašvaldības vai Pašvaldībai piederošās kapitālsabiedrības sniegts pakalpojums ir pakalpojums, kas skar ievērojamu Pašvaldības administratīvās teritorijas iedzīvotāju daļu un ir nozīmīgs iedzīvotāju vajadzību nodrošināšanai vai tautsaimniecības nozaru funkcionēšanai.
4. Tirgus nepilnība ir situācija, kad tirgus nav spējīgs nodrošināt Pašvaldības administratīvās teritorijas iedzīvotāju interešu īstenošanu attiecīgajā jomā, kas var izpausties turpmākajos veidos:
   1. pastāv pieprasījums pēc noteiktiem pakalpojumiem un precēm, taču tajā nav komersantu, kuri varētu nodrošināt šo pieprasījumu;
   2. attiecīgajā pakalpojumu un preču tirgū darbojas komersanti, taču ir apgrūtināta konkrēto preču/pakalpojumu saņemšana;
   3. privāto komersantu darbība attiecīgajā tirgū ir iespējama, tomēr ienākšana tajā ir apgrūtināta.
5. Par Pašvaldības administratīvās teritorijas attīstībai un drošībai **stratēģiski svarīgu** **īpašumu** tiek atzīts kapitālsabiedrības pārvaldītais īpašums – slimnīcas ēka, nodrošinot no Pašvaldību likuma 4. panta pirmās daļas, 6. punktā minētās funkcijas izrietošu uzdevumu izpildi. Pakalpojumi tiek sniegti, veicot komercdarbību atbilstoši Saimniecisko darbību statistiskās klasifikācijas Eiropas Kopienā (NACE 2. redakcija) klasifikācijas kodu 86.00.
6. Par Pašvaldības administratīvās teritorijas attīstībai un drošībai **stratēģiski svarīgiem** pakalpojumiem tiek atzīti:
   1. siltumenerģijas pārvades un siltumenerģijas sadales pakalpojumi;
   2. sabiedriskie ūdenssaimniecības pakalpojumi (ūdensapgāde un kanalizācija).

nodrošinot no Pašvaldību likuma 4. panta pirmās daļas, 1. punktā minētās funkcijas izrietošu uzdevumu izpildi. Pakalpojumi tiek sniegti, veicot komercdarbību atbilstoši Saimniecisko darbību statistiskās klasifikācijas Eiropas Kopienā (NACE 2. redakcija) klasifikācijas kodiem 35.30., 36.00., 37.00.

1. Par pakalpojumiem, kas Pašvaldības administratīvajā teritorijā novērš **tirgus nepilnību** tiek atzīti:
   1. veselības aprūpes pakalpojumu jomā - stacionārie pakalpojumi, ģimenes ārsta pakalpojumi, zobārstniecības pakalpojumi, veselības aprūpe mājās, ārstu speciālistu konsultācijas un izmeklējumi, dienas stacionāra pakalpojumi un aprūpes centru pakalpojumi;
   2. siltumenerģijas ražošanas un siltumenerģijas tirdzniecības pakalpojumi;
   3. Pašvaldības īpašumā esošo dzīvokļu pārvaldīšanas pakalpojums, kam noteikts sociālā dzīvokļa statuss,
   4. Pašvaldības īpašumā esošo dzīvokļu, kam nav noteikts sociāla dzīvokļa statuss, pārvaldīšanas pakalpojumi, situācijā ja konkrētajā tirgū nav citu tirgus dalībnieku vai arī šie tirgus dalībnieki dažādu iemeslu dēļ nevēlas sniegt namu pārvaldīšanas un apsaimniekošanas pakalpojumus konkrētajā Pašvaldības teritorijā;
   5. daudzdzīvokļu māju pārvaldīšanas pakalpojumi, situācijā ja konkrētajā tirgū nav citu tirgus dalībnieku vai arī šie tirgus dalībnieki dažādu iemeslu dēļ nevēlas sniegt namu pārvaldīšanas un apsaimniekošanas pakalpojumus konkrētajā Pašvaldības teritorijā;
   6. sociālās atstumtības riskam pakļauto personu grupu izglītošanas un integrācija darba tirgū pakalpojumi.

nodrošinot no Pašvaldību likuma 4. panta pirmās daļas, 1., 6., 9., 10. punktā un likuma “Par valsts un pašvaldību dzīvojamo māju privatizāciju” 50. panta septītajā daļā minēto funkciju izrietošu uzdevumu izpildi. Pakalpojumi tiek sniegti, veicot komercdarbību atbilstoši Saimniecisko darbību statistiskās klasifikācijas Eiropas Kopienā (NACE 2. redakcija) klasifikācijas kodiem 35.30., 56.10., 68.20., 68.32., 81.10., 86.00., 87.00.

1. Noteikumu 5. – 7. punktos noteiktie Pašvaldības kapitālsabiedrību sniegtie pakalpojumi tirgus nepilnības vai daļējas tirgus nepilnības apstākļos, stratēģiski svarīgu īpašumu pārvaldīšana un stratēģiski svarīgie pakalpojumi ir sniedzami ņemot vērā Pašvaldības tiešās līdzdalības izvērtējumu atbilstoši Publiskas personas kapitāla daļu un kapitālsabiedrību pārvaldības likuma 7. pantam.

Domes priekšsēdētājs E. Helmanis